钦定古今图书集成/理学汇编/文学典/第177卷 > 《徐师曾文体明辩》 > 《刻唐祖先生墓志于贺监祠堂序》
## 钦定古今图书集成/理学汇编/文学典/第177卷 > 《徐师曾文体明辩》 > 《刻唐祖先生墓志于贺监祠堂序》

宋范仲淹

某自丹阳移领会稽，首途之日，过邵𫗧逸人溪斋，因
话照湖事。逸人曰：“客有自江夏寄唐人许鼎所撰祖
先生墓志，颇言贺、监之异，出而示予，辞精理远。”徐常
侍铉为之别序。既抵郡，访天长观，即贺公之旧居也，
叹其真堂卑陋以甚，乃命工度材而新之。又刻徐公
所序之文，以广游人之观采焉。时宝元元年，知越州
“范某序。”